**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā |  Nr.274/6(prot. Nr.6, 32.§) |  |

Par zemes vienības Liepājā Klaipēdas

ielā 83 daļas (vieta Nr.2) zemes nomas

tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 "Publiskas personas zemes noma un apbūves tiesības noteikumi" 32., 43. un 44. punktu, Liepājas valstspilsētas pašvaldības domes 2024. gada 18. aprīļa lēmumu Nr.157/4 "Par nekustamā īpašuma – zemes vienības Klaipēdas ielā 83 daļas (vieta Nr.2) – nomas tiesības izsoli", Liepājas valstspilsētas pašvaldības domes 2024. gada 18. aprīļa noteikumu Nr.12 "Liepājas valstspilsētas pašvaldības nekustamā īpašuma – zemes vienības Klaipēdas ielā 83 daļas (vieta Nr.2) – nomas tiesības izsoles noteikumi" 7.1. apakšpunktu, izskatot SIA "Liepājas apbedīšanas birojs" 2024. gada 9. maijā pulksten 11.51 iesniegto pieteikumu nomas tiesību izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 13. maija lēmumu zemes nomas tiesības izsoles protokolā (sēdes protokols Nr.8, 2.#) un Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Apstiprināt zemes vienības Klaipēdas ielā 83 (kadastra apzīmējums 1700 43 0104) daļas (vieta Nr.2) zemes nomas tiesības 2024. gada 13. maija izsoles rezultātus.

2. Uzdot Liepājas Kapsētu pārvaldei veikt nepieciešamās darbības zemes nomas līguma noslēgšanai ar SIA "Liepājas apbedīšanas birojs" (reģistrācijas Nr.42103074449; juridiskā adrese: Eduarda Tisē iela 61-71, Liepāja) par zemes vienības Klaipēdas ielā 83 daļas (vieta Nr.2) nomas tiesību uz pieciem gadiem, ar tiesībām līgumu pagarināt vēl uz diviem gadiem, nosakot nosolīto nomas maksu – 140,72 EUR (viens simts četrdesmit *euro*, 72 centi) mēnesī. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja SIA "Liepājas apbedīšanas birojs" 15 dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2024. gada 18. aprīļa lēmumu Nr.157/4 "Par nekustamā īpašuma – zemes vienības Klaipēdas ielā 83 daļas (vieta Nr.2) – nomas tiesības izsoli", zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Kapsētu pārvaldei, nomniekam, Sabiedrisko attiecību un mārketinga daļai |